sagorsarker/bangla-wikipedia huggingface dataset:
রাধাবল্লভ গোপ

রাধাবল্লভ গোপ (১৯০০—১৯৮২) একজন বাঙালী ভারতীয় স্বাধীনতা সংগ্রামী ও রাজনীতিবিদ।
রাধাবল্লভ গোপ, ১৯০০ সালে, ব্রিটিশ ভারতের ফরিদপুর জেলায় জন্মগ্রহণ করেন। তিনি ফরিদপুরের পালং স্কুলের ছাত্র ছিলেন। কলেজে পড়ার সময় অনুশীলন সমিতিতে যোগ দেন ও আগ্নেয়াস্ত্র সহ ধরা পড়েছিলেন। বিচারে তাঁর আন্দামান সেলুলার জেলে যাবজ্জীবন দ্বীপান্তর দন্ড হয়। ৩১ বছর জেল খেটে মুক্তি পেয়ে তিনি বিপ্লবী সমাজতন্ত্রী দল (আর এস পি) তে যোগ দেন। তাঁর সাথে অভিনেতা ভানু বন্দ্যোপাধ্যায়ের সুসম্পর্ক ছিল। তিনি বিপ্লবী সমাজতন্ত্রী দলের সাথে আজীবন যুক্ত ছিলেন।
উইনস্টন রিড

উইনস্টন উইরেমু রিড (; জন্ম: ৩ জুলাই ১৯৮৮; উইনস্টন রিড নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ড পেশাদার ফুটবল লিগের শীর্ষ স্তর প্রিমিয়ার লিগের ক্লাব ওয়েস্ট হ্যাম ইউনাইটেড এবং নিউজিল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০৭ সালে, রিড ডেনমার্ক অনূর্ধ্ব-১৯ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন; এছাড়াও ২০২১ সালে নিউজিল্যান্ড অনূর্ধ্ব-২৩ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। তবে ২০১০ সালে তিনি নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ২৫ ম্যাচে ১টি গোল করেছেন। তিনি নিউজিল্যান্ডের হয়ে এপর্যন্ত ২০১০ ফিফা বিশ্বকাপে অংশগ্রহণ করেছেন। ব্যক্তিগতভাবে, রিড বেশ কিছু পুরস্কার জয়লাভ করেছেন, যার মধ্যে ২০১১ এবং ২০১৪ সালে নিউজিলের বর্ষসেরা খেলোয়াড়ের পুরস্কার জয় অন্যতম।
উইনস্টন উইরেমু রিড ১৯৯৮ সালের ৩রা জুলাই তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
রিড জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
তিন অধ্যায়

তিন অধ্যায় হল একটি জনপ্রিয় বাংলা চলচ্চিত্র যা পরিচালনা করেন মঙ্গল চক্রবর্তী। এই চলচ্চিত্রটি ১৯৬৮ সালে অপ্সরা ফিল্মস ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন গোপেন মল্লিক। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, সন্ধ্যা রায়, অনুপ কুমার।
এডুকেশন সিটি স্টেডিয়াম

এডুকেশন সিটি স্টেডিয়াম () কাতারের আল রাইয়ানে অবস্থিত একটি ফুটবল স্টেডিয়াম। এটি কাতারে অনুষ্ঠিতব্য ২০২২ ফিফা বিশ্বকাপের মাঠ হিসেবে নির্মাণ করা হয়েছে। এটি কাতার ফাউন্ডেশনের এডুকেশন সিটির বেশ কয়েকটি বিশ্ববিদ্যালয় ক্যাম্পাসের মধ্যে অবস্থিত। ফিফা বিশ্বকাপের পরে স্টেডিয়ামটি বিশ্ববিদ্যালয়ের অ্যাথলেটিক দলগুলির ব্যবহারের জন্য ২৫,০০০ আসন রেখে দিবে। ২০২০ সালের ৩রা সেপ্টেম্বর তারিখে স্টেডিয়ামটিতে প্রথম আনুষ্ঠানিক ম্যাচের আয়োজন করা হয়েছে, সে সময় এখানে ২০২০–২১ মৌসুমের কাতার স্টার্স লিগের খেলা অনুষ্ঠিত হয়েছে।
নির্মাণ সামগ্রীর ২০ শতাংশ সবুজ রঙ দ্বারা চিহ্নিত করা এই স্টেডিয়ামটি বিশ্বের সবচেয়ে পরিবেশগতভাবে টেকসই স্টেডিয়ামের মধ্যে একটি। ২০১৯ সালের মে মাসে এডুকেশন সিটি স্টেডিয়াম পাঁচ-তারকা জিএসএএস রেটিং অর্জন করেছে।
এটির নির্মাণ ঠিকাদার হলো জেপিএসি জেভি, যারা প্রধান নকশা স্থপতি হিসেবে প্যাটার্ন ডিজাইনকে এবং প্রকৌশল নকশার জন্য বুরো হ্যাপল্ডকে নিযুক্ত করেছে।
স্টেডিয়ামের নির্মাণ কাজ ২০২০ সালের জুন মাসে সম্পন্ন হয়েছে এবং ২০২০ সালের ১৫ই জুন তারিখে এটি আনুষ্ঠানিকভাবে উদ্বোধন করা হয়েছে।
২০১৯ সালের ৩০শে সেপ্টেম্বর তারিখে ফিফা ঘোষণা করেছিল যে, কাতারে অনুষ্ঠিত ২০১৯ ফিফা ক্লাব বিশ্বকাপের তৃতীয় স্থান নির্ধারণী এবং ফাইনাল ম্যাচ এই স্টেডিয়ামে আয়োজিত হবে। স্টেডিয়ামটি সেমি-ফাইনালে লিভারপুলের প্রথম ম্যাচও আয়োজন করতো, তবে ২০১৯ সালের ৭ই ডিসেম্বর তারিখে এডুকেশন সিটি স্টেডিয়ামের আনুষ্ঠানিক উদ্বোধন ২০২০ সালের শুরু পর্যন্ত স্থগিত করা হয়েছিল। এর ফলে লিভারপুলের প্রথম ম্যাচ, ফাইনাল এবং তৃতীয় স্থান নির্ধারণী – সবগুলো ম্যাচই দোহার খলিফা আন্তর্জাতিক স্টেডিয়ামে স্থানান্তরিত হয়েছিল।
২০২০ ফিফা ক্লাব বিশ্বকাপ পুনরায় কাতারে অনুষ্ঠিত হয় এবং এসময় এডুকেশন সিটি স্টেডিয়াম ম্যাচ আয়োজনের জন্য প্রস্তুত ছিল। দ্বিতীয় পর্বের একটি ম্যাচ, একটি সেমি-ফাইনাল ম্যাচ, তৃতীয় স্থান নির্ধারণী ম্যাচ এবং বায়ার্ন মিউনিখ ও ইউএএনএলের মধ্যকার ফাইনাল ম্যাচ এই স্টেডিয়ামে অনুষ্ঠিত হয়েছিল।
অপূর্বা সাগোধারারগাল

অপূর্বা সাগোধারারগাল হচ্ছে ১৯৮৯ সালে মুক্তিপ্রাপ্ত একটি তামিল চলচ্চিত্র যেটা সিঙ্গিতাম শ্রীনিবাসা রাও পরিচালনা করেছিলেন। চলচ্চিত্রটিতে অভিনয় করেন কমল হাসান, নাগেশ, গৌতমী, শ্রীবিদ্যা, মনোরমা এবং নছর। চলচ্চিত্রটি কমল হাসান তার প্রতিষ্ঠান 'রাজ কমল ফিল্মস ইন্টারন্যাশনাল' দ্বারা প্রযোজনা করেছিলেন। পাঞ্চু অরুণাচলম চলচ্চিত্রটির কাহিনী লিখেছিলেন, আর চিত্রনাট্য লিখেছিলেন কমল হাসান এবং সংলাপ রচয়িতা ছিলেন ক্রেজি মোহন। বালির গীতিতে চলচ্চিত্রটির গানগুলোর সুরকার ছিলেন ইলাইয়ারাজা।
১৯৮৯ সালের ১৪ এপ্রিল চলচ্চিত্রটি মুক্তি পায় এবং বক্স অফিসে সফল হয়। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো এবং কমল হাসান শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
বঙ্গবন্ধু শেখ মুজিবুর রহমান আলিম মাদ্রাসা

বঙ্গবন্ধু শেখ মুজিবুর রহমান আলিম মাদ্রাসা বাংলাদেশের রংপুর বিভাগের পঞ্চগড় জেলার একটি আলিয়া মাদ্রাসা। মাদ্রাসাটি ২০১৫ সালে স্থাপিত হয়েছে, বর্তমানে মাদ্রাসাটি সরকারীকরণের প্রচেষ্টা চলছে। মাদ্রাসাটির বর্তমান অধ্যক্ষের নাম মোজাম্মেল হক।
এই মাদ্রাসাটি রংপুর বিভাগের পঞ্চগড় জেলার সদর উপজেলার পূর্ব বাগানের (বিলুপ্ত গাড়াতি ছিটমহল) রাজমহল নামক স্থানে অবস্থিত। এই স্থানটি রাজমহল পূর্ববাগান বিলুপ্ত গাড়াতি ছিটমহল ভিতরগঞ্জ নামেও পরিচিত।
২০১৫ সালে একটি প্রাক্তন ছিটমলের ভিতরে মাদ্রাসাটি প্রতিষ্ঠা করা হয়। মাদ্রাসাটি শেখ মুজিবুর রহমান ও বাংলাদেশের জাতীয় দিবস সংশ্লিষ্ট অনুষ্ঠান নিয়মিতভাবে পালন করে থাকে।
রুশা চট্টোপাধ্যায়

রুশা চট্টোপাধ্যায় একজন ভারতীয় বাঙালি অভিনেত্রী ও মডেল। তিনি মূলত বাংলা ধারাবাহিকে অভিনয় করেন। তার অভিনীত টিভি ধারাবাহিক তোমায় আমায় মিলে খুব জনপ্রিয় হয় এবং তিনি ঊষসী নামে পরিচিত হন।
তিনি ১৯৯৪ সালের ২৩ জানুয়ারি ভারতের পশ্চিমবঙ্গের কলকাতায় জন্মগ্রহণ করেন। তার এক ভাই আছে। স্কুলের সময় থেকে তিনি নাচ ও ক্রীড়া পাগল। তিনি সিকিম মণিপাল বিশ্ববিদ্যালয় থেকে স্নাতক করেন।
তিনি তার অভিনয় জীবন শুরু করেন ২০০৯ সালে স্টার জলসার ওগো বধূ সুন্দরীতে লাবণ্য চরিত্রে অভিনয়ের মাধ্যমে। এরপর ২০১৩ সালে স্টার জলসার তোমায় আমায় মিলেতেঅভিনয় করেন। ২০১৭ সালে তিনি কুসুম দোলাতে অভিনয় করেন। ২০১৭ সালেই তিনি সোমরাজ মাইতির সাথে জি বাংলা সিনেমার রোমান্টিক ছবি জয় মা দুর্গা তে অভিনয় করেন। তিনি জি বাংলার সাত ভাই চম্পা (টেলিভিশন ধারাবাহিক)তে পারুলের ভূমিকায় অভিনয় করেন।
এছাড়া তিনি হইচই এর ওয়েব ধারাবাহিক "জাপানি টয়"তে অভিনয় করেন। অবশেষে অভিনেতা একটি জাতীয় চ্যানেলে আসন্ন হিন্দি সিরিয়াল তেরে লিয়েতে অভিনয় করার প্রস্তাব পান।
ফলক রশিদ রায়

ফলক রশিদ রায় একজন ভারতীয় অভিনেত্রী । তিনি "খোয়াইশে" "- দ্য ডিজায়ার্স অব দ্য লস্ট", "পরিণীতা (২০১৯-এর চলচ্চিত্র)" এবং "মায়াকুমারী" তে অভিনয় করেন। 
তিনি এক মধ্যবিত্ত পরিবারে জন্মগ্রহণ করেন। তার বাবা মুসলিম ও মা হিন্দু। তার এক ভাই আছে। তার পরিবারে কখনো ধর্মকর্ম করতে জোর করা হয় নি। তিনি লরেটো ধর্মতলা স্কুলে পড়েছেন।
তিনি ২০১৮ সালের ১৯ নভেম্বর পরিচালক নীল রায়কে বিয়ে করেন। হানি নামে তার একটি গোল্ডেন রিট্রিভার কুকুর আছে।
তিনি মডেলিং দিয়ে শোবিজ জগতে পা রাখেন।তিনি বিভিন্ন বিজ্ঞাপনে কাজ করেছেন। যেমন- ম্যাক্স ফ্যাশন। তিনি তার অভিনয় জীবন শুরু করেন খোয়াইশে - ডিজায়ার্স অফ দ্য লস্ট দিয়ে। ২০১৯ সালের বাংলা চলচ্চিত্র পরিণীতা দিয়ে তার বড় পর্দায় অভিষেক হয়। তিনি একটি বিশিষ্ট প্রতিভা ব্র্যান্ড এফফেস এর বিপণন দলের প্রধানও।
নাসিমা সাইফি

নাসিমা সাইফি (, জন্ম: ২৯ অক্টোবর ১৯৮৮) একজন আলজেরীয় নারী প্যারালিম্পিক অ্যাথলেট, যিনি এফ৫৮ বিভাগের নিক্ষেপ ইভেন্টগুলোতে প্রতিদ্বন্দ্বিতা করে থাকেন। গোলক ও চাকতি নিক্ষেপে পারদর্শী এই মল্লক্রীড়াবিদ দুই বারের প্যারালিম্পিক স্বর্ণপদক জয়ী এবং তিন বারের বিশ্ব চ্যাম্পিয়ন।
নাসিমা ১৯৮৮ সালে আলজেরিয়ার মিলা প্রদেশে জন্মগ্রহণ করেন। জন্মের সময় তিনি স্বাভাবিক ছিলেন। কিন্তু দশ বছর বয়সে (১৯৯৮ সালে) এক সড়ক দুর্ঘটনায় গাড়ির আঘাতে তিনি তার বাম পা হারান। পরবর্তীতে নাসিমার সময় কাটানোর মতো কাজ দরকার বুঝতে পেরে তার বাবা তাকে অ্যাথলেটিক্সের প্রতি উৎসাহিত করেন। তিনি মিলা হ্যান্ডিস্পোর্ট ক্লাবে যোগ দেন এবং সেখানেই প্রশিক্ষণ গ্রহণ করেন।
আন্তর্জাতিক পর্যায়ে নাসিমার অভিষেক হয় নেদারল্যান্ডসের আসেন শহরে অনুষ্ঠিত ২০০৬ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি গোলক ও চাকতি নিক্ষেপে অংশগ্রহণ করেন এবং দুটি ইভেন্টেই পঞ্চম স্থান অধিকার করেন। ২০০৮ সালে নাসিমা প্রথমবারের মতো গ্রীষ্মকালীন প্যারালিম্পিকে অংশ নেন। চীনের বেইজিংয়ে অনুষ্ঠিত এই আসরেও তিনি গোলক ও চাকতি নিক্ষেপে অংশগ্রহণ করেন এবং যথাক্রমে দশম ও চতুর্থ স্থান অর্জন করেন।
নাসিমার প্রথম আন্তর্জাতিক সাফল্য আসে ক্রাইস্টচার্চে অনুষ্ঠিত ২০১১ আইপিসি অ্যাথলেটিক্স বিশ্ব চ্যাম্পিয়নশিপে। সেখানে তিনি ৪০.৯৯ মিটার দূরত্বে চাকতি নিক্ষেপ করে স্বর্ণপদক জিতে নেন, আর গোলক নিক্ষেপে অধিকার করেন নবম স্থান। পরের বছর লন্ডনে অনুষ্ঠিত ২০১২ প্যারালিম্পিক গেমসেও তিনি চাকতি নিক্ষেপে স্বর্ণপদক জয় করেন, যা তাকে বিশ্ব চ্যাম্পিয়নের পাশাপাশি প্যারালিম্পিক চ্যাম্পিয়নের খেতাবও এনে দেয়।
লিওঁতে অনুষ্ঠিত ২০১৩ আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপে স্বর্ণপদক পুনরুদ্ধারের পাশাপাশি গোলক নিক্ষেপে ব্রোঞ্জ পদক পান, যা আন্তর্জাতিক পর্যায়ে এই ইভেন্টে তার প্রথম সাফল্য। এর দুই বছর পর দোহায় প্রতিযোগিতাটির পরবর্তী আসরেও তিনি চাকতি নিক্ষেপে স্বর্ণপদক ধরে রাখেন।
২০১৬ সালে রিউ দি জানেইরুতে অনুষ্ঠিত গ্রীষ্মকালীন প্যারালিম্পিকের ১৫তম আসরে নাসিমা ব্যক্তিগত রেকর্ডের তুলনায় কিছুটা খারাপ পারফর্ম করেও (৩৩.৩৩ মিটার) স্বর্ণপদক জয় করেন। ২০১১ সালের পর থেকে প্যারালিম্পিক জগতে এই ইভেন্টে তিনি অপ্রতিদ্বন্দ্বী হয়ে ওঠেন। সেইসঙ্গে তিনি গোলক নিক্ষেপে রৌপ্য পদক জয় করেন, যা প্যারালিম্পিকে এই ইভেন্টে তার প্রথম পদক। ২০১৭ সালে লন্ডনে অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি চাকতি নিক্ষেপ ও গোলক নিক্ষেপ উভয় ইভেন্টেই প্রথম স্থান অধিকার করেন।
২০২১ অস্ট্রিয়া নারী ক্রিকেট দলের ইতালি সফর

অস্ট্রিয়া নারী ক্রিকেট দল পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের আগস্ট মাসে ইতালি সফর করে। ম্যাচগুলো রোমের স্পিনাচেতো এলাকার রোমা ক্রিকেট মাঠে অনুষ্ঠিত হয়। এ সিরিজের ম্যাচগুলো ছিল ইতালি দলের প্রথম আনুষ্ঠানিক নারী টি২০ আন্তর্জাতিক ম্যাচ। শুরুতে জার্সিকে নিয়ে একটি ত্রিদেশীয় সিরিজ আয়োজনের পরিকল্পনা থাকলেও কোভিড-১৯-এর কারণে যাতায়াতের নিষেধাজ্ঞা থাকায় তা বাস্তবায়ন করা যায়নি।
সিরিজের প্রথম ম্যাচে ইতালি ৮ উইকেটে জয়লাভ করে। সিরিজের পরবর্তী তিন ম্যাচে অস্ট্রিয়া জয় পাওয়ায় এক ম্যাচ হাতে রেখে তারা সিরিজ জয় করে। শেষ ম্যাচে ইতালি অস্ট্রিয়াকে ১ রানে পরাজিত করলে অস্ট্রিয়া ৩-২ ব্যবধানে সিরিজে জয়ী হয়।
উপবিষ্ট জীবনচর্যা

উপবিষ্ট জীবনচর্যা বা শারীরিক পরিশ্রম-বিমুখ জীবনচর্যা () বলতে সক্রিয় জীবনচর্যার বিপরীত এক ধরনের জীবনচর্যাকে বোঝায়, যাতে শারীরিক পরিশ্রমের স্থান খুবই কম বা নেই বললেই চলে। উপবিষ্ট জীবনচর্যা পালনকারী ব্যক্তির প্রায়ই কোনও আসনে উপবিষ্ট বা বসে থাকেন বা বিছানায় বা অন্যত্র শুয়ে থাকেন এবং এভাবেই দিনের সিংহভাগ সময় জুড়ে সামাজিক কর্মকাণ্ডে অংশগ্রহণ করেন, টেলিভিশন দেখেন, ভিডিও গেম খেলেন, বই বা পত্রপত্রিকা পড়েন, মুঠোফোন বা কম্পিউটার ব্যবহার করেন। উপবিষ্ট জীবনচর্যা স্বাস্থ্যের অবনতি এবং বহুসংখ্যক প্রতিরোধযোগ্য মৃত্যুর কারণ হতে পারে।
উপবিষ্ট অবস্থায় কাটানো সময়ের পরিমাণ উপবিষ্ট জীবনচর্যা পরিমাপ করার সবচেয়ে সাধারণ উপায়। বিশ্বের প্রাপ্তবয়স্ক জনসমষ্টির প্রায় ৪৭%-কে প্রতিনিধিত্বকারী একটি বৈশ্বিক পর্যালোচনাতে বেরিয়ে এসেছে যে প্রতিদিন গড়ে একজন প্রাপ্তবয়স্ক মানুষ ৪.৭ ঘণ্টা উপবিষ্ট থাকেন, তবে উপবিষ্ট সময়ের প্রকৃত মান এই নিজ-থেকে-প্রতিবেদনকৃত মানের চেয়ে প্রায় ২ ঘণ্টা বেশি হওয়া সম্ভব।
পর্দায় কাটানো সময় (Screen time) বলতে একজন ব্যক্তি টেলিভিশন, কম্পিউটারের মনিটর, মুঠোফোন বা ট্যাবলেটের পর্দার দিকে তাকিয়ে যে সময় ব্যয় করেন, তাকে নির্দেশ করেন। মাত্রাতিরিক্ত পর্দায় কাটানো সময়ের সাথে স্বাস্থ্য হানিকর ফলাফলের সম্পর্ক রয়েছে।
তানজানিয়ার ভূগোল

তানজানিয়া অনেকগুলো হ্রদ, জাতীয় উদ্যান এবং আফ্রিকার সর্বোচ্চ পর্বত মাউন্ট কিলিমাঞ্জারো () নিয়ে গঠিত। উত্তর-পূর্ব তানজানিয়া পাহাড়ি হলেও মধ্যাঞ্চল তৃণভূমিতে আচ্ছাদিত একটি বড় মালভূমির অংশ। উগান্ডা এবং কেনিয়ার সাথে থাকা এর উত্তর সীমান্তে ভিক্টোরিয়া হ্রদের দক্ষিণাংশ পড়েছে।
প্রশাসনিকভাবে, তানজানিয়া ৩০টি অঞ্চলে বিভক্ত, যার ২৫টি মূল ভূখণ্ডে এবং ৩টি উঙ্গুজায় (অনানুষ্ঠানিকভাবে জাঞ্জিবার দ্বীপ নামে পরিচিত) ও ২টি পেম্বা দ্বীপে।
অবস্থান: আফ্রিকার পূর্বাংশে ভারত মহাসাগরের প্রান্তে কেনিয়া ও মোজাম্বিকের মধ্যে।
ভৌগোলিক স্থানাঙ্ক: ।
মহাদেশ: আফ্রিকা।
আয়তন:
"টীকা:" মাফিয়া, পেম্বা ও উঙ্গুজা সহ।
স্থল সীমানা:
জলসীমা: ।
সমুদ্রসীমা:
ভূলেখ: উপকূলীয় এলাকায় সমতলভূমি; মধ্যাঞ্চল মালভূমি; উত্তর ও দক্ষিণাংশ উচ্চভূমি।
ভূমি-রেখা:
প্রাকৃতিক সম্পদ:
জলবিদ্যুত, টিন, ফসফেট, আকরিক লৌহ, কয়লা, হীরক, জেমস্টোন, স্বর্ণ, প্রাকৃতিক গ্যাস, নিকেল।
ভূমির ব্যবহার:
সেচের আওতাভূক্ত ভূমি: (২০০৩)।
মোট নবায়নযোগ্য পানি সম্পদ: (২০১১)।
প্রাকৃতিক দূর্যোগ:
ইসলামী বর্ষের তালিকা

এটি হিজরী বছরের একটি তালিকা (হিজরি বছর অথবা হিজরি ) ও সাথে প্রযোজ্য ক্ষেত্রে সাধারণ যুগের বছর দেওয়া হয়েছে। এই তালিকায় ১২৯৮ হিজরি (১৮৮০/১৮৮১ খ্রিষ্টাব্দ) থেকে হিজরি বছরের জন্য গ্রেগরীয় তারিখ অনুসারে ১ মুহররম, গ্রেগরীয় তারিখ, ইসলামি বর্ষপঞ্জির প্রথম দিন দেওয়া হয়েছে।
প্রথম হিজরি বছর (হিজরি ১) জুলীয় বর্ষপঞ্জি অনুসারে ১৫ জুলাই ৬২২ বা ১৬ জুলাই ৬২২ খ্রিষ্টাব্দে শুরু হয় বলে মনে করা হয়। এর আগের বছরগুলিকে "হিজরির আগের বছর" হিসাবে গণনা করা হয়।
নীতিগতভাবে, প্রতিটি ইসলামি মাস সূর্যাস্তের সময় নতুন অর্ধচন্দ্র (নতুন চাঁদ) দেখার মাধ্যমে শুরু হয়। এই কারণে, পঞ্জিকা পর্যবেক্ষণমূলক অবস্থার উপর নির্ভরশীল এবং ভবিষ্যদ্বাণী করা বা নিশ্চিতভাবে পুনর্গঠন করা যায় না, তবে অ্যালগরিদমভাবে তারিখ নির্ধারণ করে ছকবদ্ধ বর্ষপঞ্জিকাগুলি ব্যবহার করা যায়। এই কারণে, ঐতিহ্য বা দেশগুলির উপর নির্ভর করে তারিখ দুই দিন পর্যন্ত পরিবর্তন হতে পারে।
হিজরি ১ (১৫/১৬ জুলাই ৬২২ - ৩/৪ জুলাই ৬২৩),
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
,
হিজরি ১২৭০ (৩/৪ অক্টোবর ১৮৫৩– ২৩/২৪ সেপ্টেম্বর ১৮৫৪)।
দৈনিক হিন্দুস্থান

দৈনিক হিন্দুস্থান ভারতের একটি মারাঠি ভাষার দৈনিক সংবাদপত্র। এটি প্রয়াত শ্রী বালকৃষ্ণ বিষ্ণু মারাঠে কর্তৃক মহারাষ্ট্রের অমরাবতীতে ১৯৪৭ সালে প্রতিষ্ঠিত হয়েছিল।
দ্য ডেকান টাইমস

দ্য ডেকান টাইমস ছিল একটি ইংরেজি দৈনিক সংবাদপত্র, যা মাদ্রাজ প্রেসিডেন্সির মাদ্রাসে প্রকাশিত হয়েছিল। এটি ১৯৩৮ সালে নাগানচিকেথ চিন্নামুত্তেভি দ্বারা প্রকাশিত হয়েছিল।
মানা পার্টি (ভারত)

মানা পার্টি ('আমাদের পার্টি') ভারতের অন্ধ্র প্রদেশের একটি রাজনৈতিক দল। এটি ২০০৭ সালে প্রতিষ্ঠিত হয়েছিল। এমএলসি কাসানী জ্ঞানেশ্বর দলের সভাপতি। দলটি অনগ্রসর জাতি স্বার্থের প্রতিনিধিত্ব করতে চায়।
অ্যালেক্স পলসেন

অ্যালেক্সান্ডার পলসেন (; জন্ম: ৪ জুলাই ২০০২; অ্যালেক্স পলসেন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নিউজিল্যান্ডের পেশাদার ফুটবল লিগের দ্বিতীয় স্তর নিউজিল্যান্ড কেন্দ্রীয় লিগের ক্লাব লোয়ার হাট সিটি এবং নিউজিল্যান্ড অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৮ সালে, পলসেন নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন।
অ্যালেক্সান্ডার পলসেন ২০০২ সালের ৪ঠা জুলাই তারিখে নিউজিল্যান্ডে জন্মগ্রহণ করেছেন।
পলসেন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
অ্যাপথেম

কোন সুষম বহুভুজের অ্যাপথেম (সংক্ষেপে অ্যাপ) বলতে বহুভুজটির কেন্দ্র থেকে এর যেকোন এক বাহু মধ্যবিন্দু পর্যন্ত যে রেখাংশ তাকে নির্দেশ করা হয়। একইভাবে এটি বহুভুজের কেন্দ্র থেকে টানা সেই রেখা যা তার যেকোন এক বাহুর উপর লম্ব। "অ্যাপথেম" শব্দটির মাধ্যমে ঐ রেখাংশটির দৈর্ঘ্যকেও নির্দেশ করা হয়ে থাকে। সুষম বহুভুজই একমাত্র বহুভুজ যার অ্যাপোথেম রয়েছে। এই কারণে কোন বহুভুজের প্রতিটি অ্যাপথেম একে অপরের সর্বসম হবে।
সুষম পিরামিডের ভূমি হবে সুষম বহুভুজ। পিরামিডের শীর্ষ থেকে এর নির্দিষ্ট কোন তলের ভূমির মধ্যবিন্দুর দূরত্ব হল ঐ তলের তির্যক উচ্চতা যা শীর্ষ থেকে ঐ তলের ভূমির ক্ষুদ্রতম দূরত্ব। সুষম পিরামিডের ক্ষেত্রে যেকোন তলের তির্যক উচ্চতাই এর অ্যাপথেম। যদি সুষম পিরামিডের শীর্ষের কিছু অংশ এর ভূমির সমতলীয় সমান্তরালে কেটে ফেলা হয় তবে পিরামিডের পার্শ্বতলগুলো হবে সমদ্বিবাহু ট্রাপিজিয়াম। এ ধরনের ছিন্নশির পিরামিডের ক্ষেত্রে ট্রাপিজিয়াম আকৃতির যেকোন একটি তলের উচ্চতা হবে পিরামিডটির অ্যাপথেম।
সমবাহু ত্রিভুজের কেন্দ্র থেকে এর যেকোন একবাহুর মধ্যবিন্দুর পর্যন্ত যে রেখাংশ ত্রিভুজটির অ্যাপোথেম হবে সেই রেখাংশের সমতূল্য। সমবাহু ত্রিভুজের কেবল একটি ত্রিভুজ কেন্দ্র থাকায় এই সংজ্ঞার দ্বারা সমবাহু ত্রিভুজের অ্যাপথেমকে সুসংজ্ঞায়িত করা যায়।
"n" সংখ্যক বাহুযুক্ত সুষম বহুভুজের প্রতিটি বাহুর দৈর্ঘ্য "s", অ্যাপথেম "a" এবং পরিসীমা "p" হলে এর ক্ষেত্রফল নিম্নোক্ত সূত্রের মাধ্যমে বের করা যায়:
পরিসীমা  "p" = "ns"  হওয়ায় উপর্যুক্ত সূত্রের আলোকে বলা যায়, বহুভুজের ক্ষেত্রফল হল এর পরিধি ও অ্যাপথেমের গুণফলের অর্ধেকের সমান। "n" সংখ্যক বাহুযুক্ত বহুভুজকে "n" সংখ্যক সর্বসম সমদ্বিবাহু ত্রিভুজে টুকরো টুকরো করে অতঃপর ত্রিভুজের উচ্চতা থেকে অ্যাপথেম (অ্যাপথেম প্রতিটি ত্রিভুজের উচ্চতার সমান) এবং ভূমি ও উচ্চতার গুণফলের অর্ধাংশ থেকে ত্রিভুজগুলোর ক্ষেত্রফল নির্ণয় করে ঐ সূত্রটি প্রতিপাদন করা যায়।
নিচের সূত্রগুলো পরস্পরের সমতূল্য:
সুষম বহুভুজের অ্যাপথেম সর্বদাই ঐ বহুভুজের অভ্যন্তরে অন্তর্লিখন করা যায় এরূপ একটি বৃত্তের অর্থাৎ অন্তর্বৃত্তের ব্যাসার্ধের সমান হবে।
উপরন্তু এটি বহুভুজের যেকোন বাহু ও কেন্দ্রের মধ্যবর্তী সর্বনিম্ন দূরত্বকে নির্দেশ করে।
অ্যাপথেমের এই বৈশিষ্ট্য ব্যবহার করে সহজেই বৃত্তের ক্ষেত্রফল নির্ণয়ের সূত্র প্রতিপাদন করা যায় কারণ সুষম বহুভুজের বাহু সংখ্যা অসীম সংখ্যক হতে থাকলে বহুভুজটির ক্ষেত্রফল বহুভুজটির ("r" = "a" ব্যাসার্ধযুক্ত) অন্তর্লিখিত বৃত্তের ক্ষেত্রফলের কাছাকাছি হবে। তাহলে আমরা পাই —
সুষম বহুভুজের অ্যাপথেম বিভিন্নভাবে বের করা যেতে পারে।
"s" দৈর্ঘ্যের "n" সংখ্যক বাহু নিয়ে গঠিত অথবা "R" পরিব্যাসার্ধের সুষম বহুভুজের অ্যাপথেম "a" কে নিচের সূত্র ব্যবহার করে বের করা যেতে পারে:
এছাড়াও নিচের সূত্র দিয়েও অ্যাপথেম "a" নির্ণয় করা যেতে পারে—
যখন পরিসীমা "p" এবং বাহুর সংখ্যা "n" জানা থাকে কেবল তখনই এই সূত্রগুলো ব্যবহার করা যেতে পারে কারণ বাহুর দৈর্ঘ্য "s" =  ।
শায়খুল হিন্দ মাওলানা মাহমুদ হাসান মেডিকেল কলেজ

শায়খুল হিন্দ মাওলানা মাহমুদ হাসান মেডিকেল কলেজ (সংক্ষেপে এস.এম.এম.এইচ. মেডিকেল কলেজ) ভারতের উত্তরপ্রদেশের সাহারানপুর জেলায় অবস্থিত একটি মেডিকেল কলেজ। পূর্বে এটিকে কাশীরাম মেডিকেল কলেজ বলা হত। এটি এমসিআই কর্তৃক পরিদর্শনের পর ২০১৫ সালে ১ম মৌলিক ব্যাচে ভর্তির অনুমতিপত্র দেওয়া হয়। ভারতের স্বাধীনতা সংগ্রামী মাহমুদ হাসান দেওবন্দির নামে কলেজটির নামকরণ করা হয়েছে, যিনি ‘শায়খুল হিন্দ’ নামে অধিক পরিচিত। ২০১৫ সাল থেকে ১০০ জন শিক্ষার্থী এম.বি.বি.এস. কোর্সে ভর্তির সুযোগ পায়। একক প্রতিযোগিতামূলক পরীক্ষার মাধ্যমে ১৫% সর্বভারতীয এবং বাকি ৮৫% রাজ্য কোটায় আসন পূরণ করা হয়।
২০২০ বঙ্গবন্ধু বাংলাদেশ গেমস

২০২০ নবম বঙ্গবন্ধু বাংলাদেশ গেমস হচ্ছে বাংলাদেশ গেমসের ৯ম তম আসর যেটি ২০২১ সালের ১ এপ্রিল থেকে ১০ এপ্রিল পর্যন্ত দেশের বিভিন্ন জেলার ২৯টি ভেন্যুতে ৩১টি ডিসিপ্লিনে অনুষ্ঠিত হয়েছিলো। এই গেমসের আয়োজন করেন বাংলাদেশ অলিম্পিক সংস্থা সংগঠনটি। এবং মুজিব বর্ষ উপলক্ষ্যে শেখ মুজিবুর রহমানের নামে নামকরণ করা হয়। এই খেলায় ৫৩০০ জন ক্রীড়াবিদ ৩৭৮ টি স্বর্ণ পদক সহ ১২৭১টি পদকের জন্য লড়বেন। গেমটির বাজেট ছিলো ২০ কোটি টাকা।
এই ২০১৩ সালের পর ৪ বছর অন্তর অন্তর ২০১৭ সালে অনুষ্ঠিত হওয়ার কথা ছিলো, কিন্তু বিভিন্ন কারণে আয়োজন করতে পারেনি সরকার। এর ২০২০ সালের ১ এপ্রিল গেমসটি অনুষ্ঠিত হওয়ার কথা থাকলেও করোনা ভাইরাসের সংক্রমণের কারণে গেমসটি উদ্বোধন হয়নি। সর্বশেষে ১ এপ্রিল প্রধানমন্ত্রী শেখ হাসিনা ভার্চুয়ালি গেমসের উদ্বোধন করেন।
বঙ্গবন্ধু বাংলাদেশ গেমসের মশাল বঙ্গবন্ধুর জন্মস্থান টুঙ্গীপাড়ায় তার সমাধিস্থলে প্রজ্বলন করবেন বিওএর সভাপতি ও সাবেক সেনাপ্রধান আজিজ আহমেদ। এরপর বঙ্গবন্ধু স্টেডিয়ামে আনুষ্ঠানিকভাবে মশাল প্রজ্বলন করবেন গলফার সিদ্দিকুর রহমান এবং সাঁতারু মাহফুজা খাতুন শিলা।
নবম বঙ্গবন্ধু বাংলাদেশ গেমস ২০২০ এর সর্বোচ্চ পুরস্কার পেয়েছেন, তাদের তালিকা।
ইষ্টদেবতা

ইষ্টদেবতা () বা ইষ্টদেব হল হিন্দুধর্মের উপাসনাতে ব্যবহৃত শব্দ যা উপাসকের লালিত দেবতাকে বোঝায়।
ইষ্টদেবতা স্মার্ত ও ভক্তি ঐতিহ্যে গুরুত্বপূর্ণ। শাখা দুটির অনুশীলনকারীরা এর মাধ্যমে ঈশ্বরের রূপকে উপাসনা করে যা তাদের অনুপ্রাণিত করে। স্মার্তবাদে, পাঁচজন প্রধান দেবতার মধ্যে একজন নির্বাচিত হয়। এমনকি বৈষ্ণবধর্মের মতো ঈশ্বররে একক ধারণার উপর দৃষ্টি নিবদ্ধ করে এমন গোষ্ঠীতেও ইষ্টদেব ধারণা বিদ্যমান। উদাহরণস্বরূপ, বৈষ্ণবধর্মে, ভগবান বিষ্ণুর বিশেষ রূপ বা তাঁর অবতার (যেমন কৃষ্ণ বা রাম)। একইভাবে শাক্তধর্মের মধ্যে, দেবীর বিশেষ রূপ যেমন পার্বতী বা লক্ষ্মীর প্রতি মনোযোগ দেওয়া হয়। বৈষ্ণবধর্মের স্বামীনারায়ণ সম্প্রদায়ের অনুরূপ ধারণা রয়েছে, কিন্তু উল্লেখযোগ্যভাবে মনে করে যে বিষ্ণু ও শিব একই ঈশ্বরের বিভিন্ন দিক।
পঞ্চায়তন পূজা দার্শনিক আদি শঙ্কর দ্বারা স্মার্ত ঐতিহ্যের গোঁড়া ব্রাহ্মণদের মধ্যে জনপ্রিয় হয়েছিল, এবং পাঁচ দেবতা গণেশ, বিষ্ণু, শিব, শক্তি ও সূর্যকে আহ্বান জানানো হয়েছিল। এটি প্রাথমিকভাবে পাঁচটি প্রধান সম্প্রদায়ের (গাণপত্য, শৈব, বৈষ্ণব, শাক্ত ও সৌর) প্রধান দেবতাদের সমান মর্যাদায় একত্রিত করার জন্য শঙ্করচার্য দ্বারা প্রতিষ্ঠিত হয়েছিল। শঙ্করচার্য কর্তৃক প্রচারিত মনীষিক দর্শন এইগুলির মধ্যে একজনকে পছন্দসই প্রধান দেবতা হিসেবে বেছে নেওয়া সম্ভব করে এবং একই সাথে অন্য চারজন দেবতার একই সর্বব্যাপী ব্রহ্মের বিভিন্ন রূপের উপাসনা করে।
সাধারণত অনুশীলনকারী মূর্তির আকারে ইষ্টদেবকে পূজা করেন। এই পূজায় ইষ্টদেবের জন্য উৎসর্গ (যেমন ধূপ বা ফুল), মন্ত্র পাঠ, নাম সংকীর্তন এবং উপাসনা করা অন্তর্ভুক্ত থাকতে পারে।
দেবতাকে স্মরণ করা এবং অভ্যন্তরীণভাবে তাদের সাথে সম্পর্ক তৈরি করা অনুশীলনের জন্য অপরিহার্য বলে বিবেচিত হয়। অদ্বৈত দর্শনে এটা বিশ্বাস করা হয় যে মানব মনের ঈশ্বরকে বোঝার জন্য একটি সুনির্দিষ্ট রূপের প্রয়োজন হয় যা শেষ পর্যন্ত কখনই সংজ্ঞায়িত করা যায় না। ঠিক যেমন কেউ একটি রঙের বিমূর্ত ধারণা বুঝতে পারে যখন কেউ একটি কংক্রিট ফর্ম দেখার পরে, কেউ কেবল মুর্তির একটি রূপের মাধ্যমে দেবতাকে উপলব্ধি করতে পারে। এর বিপরীতে, দ্বৈত দর্শনগুলি বিশ্বাস করে যে পরম সত্তা একটি ঐশ্বরিক রূপ ধারণ করে এবং তাদের ইষ্ট-দেবকে উপাসনা করে হয় সর্বোচ্চ ব্যক্তির প্রতিনিধিত্ব বা সরাসরি সম্প্রসারণ হিসাবে। উদাহরণস্বরূপ, বৈষ্ণব দর্শনগুলি বিশেষভাবে বিষ্ণুর মুর্তিদের, অথবা কৃষ্ণ বা রামের মতো তার সংশ্লিষ্ট অবতারদের পূজা প্রদান করে।
শৈবরা শিবের উপাসনা করে, রূপকভাবে, অথবা তার লিঙ্গমূর্তির মাধ্যমে। যেহেতু শৈবধর্ম উভয় মনীষী ও দ্বৈতবাদী ঐতিহ্য ধারণ করে উপরের পন্থাগুলির (অথবা উভয়) প্রযোজ্য হতে পারে।
পুলিনবিহারী সেন

পুলিনবিহারী সেন( ১১ আগস্ট, ১৯০৮ ― ১৪ অক্টোবর, ১৯৮৪) খ্যাতনামা রবীন্দ্র বিশারদ। তিনি নিরবচ্ছিন্নভাবে, পরম নিষ্ঠার সঙ্গে বিজ্ঞানসম্মত পদ্ধতিতে রবীন্দ্রচর্চা ও গবেষণায় এক অসামান্য দৃষ্টান্ত রেখে গেছেন। দিনেন্দ্রনাথ ঠাকুর যেমন রবীন্দ্র সঙ্গীতের ভাণ্ডারী ছিলেন, পুলিনবিহারী ছিলেন রবীন্দ্র রচনা ও সাহিত্যের ভাণ্ডারী। 
পুলিনবিহারী সেনের জন্ম ১৯০৮ খ্রিস্টাব্দের ১১ই আগস্ট অবিভক্ত বাংলার অধুনা বাংলাদেশের ময়মনসিংহ জেলার ব্রাহ্মপল্লিতে। এদিনই বিপ্লবী ক্ষুদিরাম বসুর ফাঁসি হয়। পুলিনবিহারীরও আদরের নাম রাখা হয় '‌খুদু'‌। পিতা বিপিনবিহারী সেন ছিলেন এক দেশকর্মী ও দরিদ্র-বান্ধব চিকিৎসক। মাতা বিজনবাসিনী দেবী। পুলিনবিহারী র পড়াশোনা ময়মনসিংহের জাতীয় বিদ্যালয়ে শুরু হয় এবং পরে ১৯২৫ খ্রিস্টাব্দে তিনি শান্তিনিকেতনের আশ্রম বিশ্ববিদ্যালয়ে ভর্তি হন। শান্তিনিকেতন থেকে আই.এ, স্কটিশ চার্চ কলেজ থেকে বি. এ এবং কলকাতা বিশ্ববিদ্যালয় থেকে অর্থনীতিতে এম.এ পাশ করেন।
এম.এ পাশের পর তিনি কর্মজীবন শুরু করেন ১৯৩৫ খ্রিস্টাব্দে প্রবাসী পত্রিকায়। ১৯৩৯ খ্রিস্টাব্দে যোগ দেন বিশ্বভারতী বিশ্বভারতী বিশ্ববিদ্যালয়ের গ্রন্থন বিভাগে। এর আগে শান্তিনিকেতনে ছাত্রাবস্থায় তিনি উপাসনা গৃহে রবীন্দ্রনাথ ঠাকুরের ভাষণ অনুলিখনে দক্ষতা অর্জন করেছিলেন। সেই অভিজ্ঞতায় পরবর্তীকালে বিশ্বভারতীর গ্রন্থন বিভাগে রবীন্দ্র রচনা সম্পাদনার কাজে সহায়তা করে। বিস্মৃতপ্রায় রবীন্দ্র-রচনার সন্ধানে তিনি বিস্তারিত আকারে বাংলা ও ইংরাজী 'রবীন্দ্র-রচনা-পঞ্জী' সংকলনে ব্রতী হন। 'রবীন্দ্র-রচনাবলী'তে গ্রন্থ পরিচয়, রবীন্দ্র সাহিত্য সম্বন্ধে যে তথ্য বিন্যাসের সূচনা, 'রবীন্দ্র-রচনা-পঞ্জী'তে তা তিনি বিস্তারিত আকারে বিবৃত করেন। ১৯৫৭ খ্রিস্টাব্দে তিনি বিশ্বভারতীর গ্রন্থন বিভাগের অধ্যক্ষ হন। এখানে তার রবীন্দ্র গ্রন্থের পাঠান্তর সংবলিত গ্রন্থ-প্রকাশ প্রকাশন জগতে এক নূতন পথ প্রদর্শক হিসাবে চিহ্নিত হয়েছে। রবীন্দ্রনাথ ঠাকুরের চিঠিপত্র (ষষ্ঠ-নবম খণ্ড) সংকলন ও সম্পাদনা করেছেন। তিনি ১৯৬০ খ্রিস্টাব্দে বিশ্বভারতী থেকে পদত্যাগ করেন। তবে 'রবীন্দ্র-চর্চা-প্রকল্প'-এর অধ্যক্ষ হিসাবে পুনরায় ১৯৬৭ খ্রিস্টাব্দে যোগ দেন। রবীন্দ্রনাথের গ্রন্থ পরিচয়, পাঠ-ভেদ নির্ণয় ছাড়া বহু গ্রন্থ সম্পাদনা করেছেন। সেগুলির মধ্যে অন্যতম হল হল - 
পুলিনবিহারী সেন দীর্ঘকাল বঙ্গীয় সাহিত্য পরিষদের সাথে যুক্ত ছিলেন।
পুলিনবিহারী সেন বিভিন্ন সময়ে নানা পুরস্কার ও সম্মানে ভূষিত হয়েছেন। এর মধ্যে উল্লেখযোগ্য হল -
পুলিনবিহারী সেন ১৯৮৪ খ্রিস্টাব্দের ১৪ ই অক্টোবর ৭৬ বৎসর বয়সে প্রয়াত হন।
আইএনএস মুম্বই

আইএনএস "মুম্বই" ভারতীয় নৌবাহিনীতে সক্রিয় পরিষেবা প্রদানকারী দিল্লি-শ্রেণির তৃতীয় নির্দেশিত ক্ষেপণাস্ত্র ডেস্ট্রয়ার। "মুম্বই" তার নামের শহর মুম্বইয়ের মাজাগাঁও ডক লিমিটেডে নির্মিত হয়। জাহাজটি ১৯৯৫ সালে জলে ভাসানো হয় এবং ২০০১ সালে কমিশন করা হয়।
জাহাজের চূড়াটি আইএনএস আংগ্রের প্রবেশদ্বারকে দেখায় (অ্যাডমিরাল কাহ্নোজি আংগ্রের সম্মানে এই নামে নামকরণ করা হয়)। গেটওয়েতে একটি ওয়াচ টাওয়ার রয়েছে যেখানে তিনটি লুক আউট পোস্ট রয়েছে এবং এটি দুর্গের প্রাচীরের পটভূমির বিপরীতে দাঁড়িয়ে আছে। দুর্গের দুপাশে চিত্রিত দুটি গুরব (বা গ্র্যাবস), মারাঠাদের সমুদ্রতীরবর্তী ঐতিহ্যকে নির্দেশ করে। আইএনএস "মুম্বই" অপ পরাক্রমের মতো বিভিন্ন যুদ্ধ অভিযানে এবং অনেক মানবিক সহায়তা ও দুর্যোগে ত্রাণ (এইচএডিআর) কার্যক্রমে প্রধান ভূমিকা পালন করেছে।
দ্য গ্রে ম্যান

দ্য গ্রে ম্যান (; ) ২০২২ সালের মারপিট রোমাঞ্চকর মার্কিন চলচ্চিত্র, যা পরিচালনা করেছেন অ্যান্থনি ও জো রুশো, যারা দুজনই মাইক লরোক্কার সাথে চলচ্চিত্রটি প্রযোজনা করেছেন। মার্ক গ্রীনলি'র ২০০৯ সালের একই নামের উপন্যাসের উপর ভিত্তি করে যৌথভাবে এটির চিত্রনাট্য লিখছেন ক্রিস্টোফার মার্কাস ও স্টিফেন ম্যাকফিলি।
চলচ্চিত্রটি ভাইদ্বয়ের প্রযোজনা সংস্থা এজিবিও ব্যানারে নির্মাণাধীন, এটি উপন্যাসের উপর ভিত্তি করে শুরু হওয়া একটি নতুন ফ্র্যাঞ্চাইজি হতে চলেছে এবং এতে প্রধান চরিত্রে অভিনয় করেছেন রায়ান গসলিং এবং ক্রিস ইভানস। চলচ্চিত্রটি ২০ কোটি ডলারের নির্মাণ বাজেটের মাধ্যমে নেটফ্লিক্স কর্তৃক পরিবেশনা ও প্রবাহিত হবে, এটি নেটফ্লিক্সের নির্মাণ করা সবচেয়ে ব্যয়বহুল চলচ্চিত্র।
একজন প্রবীণ সিআইএ কর্মকর্তা কোর্ট জেন্ট্রি তার নিজের প্রতিষ্ঠান দ্বারা বিশ্বাস ঘাতকতার স্বীকার হন, যা তাকে পলাতক হতে বাধ্য করে। প্রতিষ্ঠানটির তার প্রাক্তন সহকর্মী লয়েড হ্যানসেনকে তার অপারেশন পরিচালনা করতে প্রেরণ করা হয়।
এই প্রকল্পটি প্রথম নিউ রিজেন্সিতে শুরু হয়েছিল, ২০১১ সালের জানুয়ারিতে অ্যাডাম কোজাদ-এর লেখা একটি চিত্রনাট্য পরিচালনা করার জন্য জেমস গ্রেকে নির্ধারণ করা হয়। ব্র্যাড পিটকে প্রাথমিকভাবে নির্বাচিত করা হয়েছিল, কিন্তু ২০১৫ সালের অক্টোবরের মধ্যে তিনি এবং গ্রে আর চলচ্চিত্রের সাথে জড়িত ছিলেন না। অ্যান্থনি এবং জো রুশো সহোদরদের রচিত চিত্রনাট্যে চলচ্চিত্রটির একটি লিঙ্গ-বদল সংস্করণে অভিনয়ের জন্য চার্লিজ থেরন সনি পিকচার্সের সঙ্গে আলোচনায় বসে ছিলেন।
ঘটনাপ্রবাহের মাঝখানে

সাহিত্যের আলোচনায় ঘটনাপ্রবাহের মাঝখানে বলতে কোনও আখ্যানমূলক কর্ম শুরু করার একটি জনপ্রিয় আখ্যান কৌশলকে বোঝায়, যেখানে লেখক, গল্পকথক বা কাহিনীকার কোনও কাহিনীর ঘটনাবিন্যাসের মাঝখানের কোনও আবেগ-উত্তেজনাময় ঘটনা বর্ণনার মাধ্যমে কাহিনীর সূত্রপাত করেন (তুলনীয় "আব ইনিতিও" বা "শুরু থেকে" এবং "আব ওভো" বা "উৎস থেকে"), যাতে পাঠকের পড়ার আগ্রহ জেগে ওঠে। পাশ্চাত্যে এই কৌশলটি লাতিন পদবন্ধ "ইন মেদিয়াস রেস" (In medias res) বা ইংরেজি উচ্চারণে "ইন মিডিয়াস রেস" নামে পরিচিত। যেসব কাহিনীমূলক সৃষ্টিকর্মে "ঘটনাপ্রবাহের মাঝখানে" শুরু করার কৌশল প্রয়োগ করা হয়, সেগুলিতে প্রায়ই কাহিনীর মুখ বা প্রারম্ভকে পাশ কাটিয়ে যাওয়া হয় এবং পরবর্তীতে ধীরে ধীরে কথোপকথন, অতীতচারণ (Analepses বা Flashback), অতীতের ঘটনা বর্ণন বা অন্য কোনও ধরনের অরৈখিক আখ্যানকৌশল ব্যবহার করে পেছনের কাহিনীর ঘাটতি পূরণ করা হয়।
উদাহরণস্বরূপ উইলিয়াম শেকসপিয়রের রচিত "হ্যামলেট" নাটকটির কাহিনী হ্যামলেটের বাবার মৃত্যুর পরে শুরু করা হয়। কাহিনীর চরিত্রগুলি হ্যামলেটের বাবা তথা রাজার মৃত্যুর উল্লেখ করে, কিন্তু মৃত্যু কেন কখন কীভাবে হয়েছে, তা উপস্থাপন করা হয় না। যেহেতু নাটকটির মূল বিষয়বস্তু হ্যামলেট ও তার প্রতিশোধ, কিন্তু প্রতিশোধের কারণ নয়, তাই শেকসপিয়ার অনাবশ্যক মুখ বা প্রারম্ভ পাশ কাটিয়ে মাঝখান থেকে কাহিনী শুরু করার কৌশল অবলম্বন করেন। গ্রিক কবি হোমারের "অডিসি" মহাকাব্যে কাহিনীটি নায়ক অডিসিয়াসের যাত্রার মাঝপথে, যখন সে ক্যালিপসোর দ্বীপে বন্দীদশায় ছিল, সেই মুহূর্তে শুরু হয়। পাঠক পরবর্তীতে ৯ম থেকে ১২শ গ্রন্থে গিয়ে আবিষ্কার করেন যে অডিসিয়াসের যাত্রার এক বিরাট অংশ ক্যালিপসোর দ্বীপে পৌঁছানোর আগেই ঘটে  গেছে। হোমারের "ইলিয়াড" মহাকাব্যটিও ট্রোজানের যুদ্ধের মাঝখানে শুরু হয়, যদিও এক্ষেত্রে অতীতচারণের পরিমাণ কম।ইংরেজ মহাকবি মিল্টনের "প্যারাডাইস লস্ট" মহাকাব্যেও একই কৌশল অবলম্বন করা হয়।
আন্তর্জাতিক যুব দিবস

আন্তর্জাতিক যুব দিবস (১২ আগস্ট) (আইওয়াইডি) জাতিসংঘ কর্তৃক স্বীকৃত একটি সচেতনতা মূলক দিবস। দিবসটির উদ্দেশ্য যুব সমাজকে ঘিরে সাংস্কৃতিক এবং আইনী সমস্যাগুলির প্রতি দৃষ্টি আকর্ষণ করা। ২০০০ সালের ১২ আগস্ট প্রথম উদযাপিত হয়েছিল এই দিবসটি।
লাডোগা ল্যাকাস

লাডোগা ল্যাকাস হল শনির বৃহত্তম উপগ্রহ, টাইটান-এর, একটি ভৌগোলিক উপাদান, যার নাম রাশিয়ার লাডোগা লেক-এর নামানুযায়ী রাখা হয়েছে। এটি টাইটানের উত্তর মেরু অঞ্চলে পাওয়া "মিথেন হ্রদ "গুলির একটি। 
"ক্যাসিনি" স্পেস প্রোব দ্বারা ২০০৪সালে শনাক্ত করা এই হ্রদটি তরল ইথেন এবং মিথেন দ্বারা গঠিত। এটি তার দীর্ঘতম মাত্রায় ১১০ কিলোমিটার এবং টাইটানের গোলক-এর -এ অবস্থিত।
সিফিসো এমলুংওয়ানা

সিফিসো এমলুংওয়ানা (; জন্ম: ২৭ এপ্রিল ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব লেমন্টভিল গোল্ডেন অ্যারোস এবং দক্ষিণ আফ্রিকা অনূর্ধ্ব-২৩ দলের হয়ে গোলরক্ষক হিসেবে খেলেন।
২০২১ সালে, এমলুংওয়ানা দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছেন।
সিফিসো এমলুংওয়ানা ১৯৯৭ সালের ২৭শে এপ্রিল তারিখে দক্ষিণ আফ্রিকার কোয়াজুলু-নাতালে জন্মগ্রহণ করেছেন এবং সেখানেই তার শৈশব অতিবাহিত করেছেন।
এমলুংওয়ানা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
কাহিনীকার নেস্টার

সেইন্ট নেস্টার দ্য ক্রনিকল্যার ( পুরাতন পূর্বীয় স্লেভিক,Несторъ Лѣтописецъ; খ্রিস্ট. ১০৫৬-১১১৪, প্রিন্সিপালিটি অফ কিয়েভ, কিয়েভান রাস ') "প্রাইমারি ক্রনিকল" এর স্বনামধন্য লেখক ছিলেন(প্রাচীনতম পূর্ব স্লাভিক লেটোপিস )। শ্রদ্ধেয় "থিওডোসিয়াস অফ দ্য কিয়েভ গুহা-"র জীবন, সৌভাগ্যশালী আবেগবাহক বরিস ও গ্লেব-এর জীবন ও শহীদত্বের বর্ণনা।
১০৭৩ খ্রিস্টাব্দে, নেস্টর কিয়েভের গুহার মঠের সন্ন্যাসী হন। তার জীবনের একমাত্র অন্য বিশদ যা নির্ভরযোগ্যভাবে জানা যায় যে, তিনি কিয়েভের সেন্ট থিওডোসিয়াসের ধ্বংসাবশেষ খুঁজে বের করার জন্য অন্য দুই সন্ন্যাসীর সাথে নিযুক্ত হন, একটি মিশন যা তিনি সফলভাবে সম্পন্ন করেছিলেন। এটাও জল্পনা  যে তিনি শাসক রাজপুত্র দ্বিতীয় স্বয়তোপলককে সমর্থন করেছিলেন এবং তার প্রো- স্লাভিক দল কিয়েভে গ্রিক প্রভাবকে অপছন্দ করেছিল।
তাঁর ক্রনিকল দিয়ে শুরু হয় মহাপ্লাবন, যেমন অধিকাংশ সময় খৃস্টান কাহিনীকারদের যারা করেনি। কম্পাইলার বাইজেন্টাইন historতিহাসিকদের সাথে পরিচিত বলে মনে হয়; তিনি বিশেষ করে জন মালালাস এবং জর্জ হামার্টোলাসকে ব্যবহার করেন । তার সম্ভবত সংকলনের জন্য অন্যান্য স্লাভোনিক ভাষার ইতিহাসও ছিল, যা তখন থেকে হারিয়ে গেছে। অনেক কিংবদন্তি ভুলভাবে নেস্টরের "ক্রনিকলকে" দায়ী করা হয়; শৈলী মাঝে মাঝে এত কাব্যিক যে সম্ভবত তিনি বাইলিনাসকে অন্তর্ভুক্ত করেছিলেন যা এখন হারিয়ে গেছে।
একজন প্রত্যক্ষদর্শী হিসাবে, নেস্টর কেবল Vsevolod I এবং Svyatopolk II (1078–1112) এর রাজত্বের বর্ণনা দিতে পারতেন, কিন্তু অনুমান করা হয় যে তিনি বয়স্ক অধিবাসীদের কাছ থেকে অনেক তথ্য সংগ্রহ করতে পারতেন। এই ধরনের দুটি সম্ভাবনার Giurata Rogovich হয় Novgorod, উত্তরে বিষয়ে তাহাকে তথ্য সরবরাহ করেছে পারে Kievan রুস ', Pechora নদী, এবং অন্যান্য জায়গা, সেইসাথে ইয়ান Vyshatich, একটি উমরা যারা নব্বই বছর বয়সে 1106 সালে মারা যান। নেস্টর বিভিন্ন স্লাভিক উপজাতির মূল্যবান নৃতাত্ত্বিক বিবরণ প্রদান করেছিলেন।
নেস্টর সম্পর্কে বর্তমান তত্ত্ব হল যে "ক্রনিকল" হল ক্রনিকলের অনেক টুকরো টুকরো টুকরো, এবং নেস্টারের নাম এর সাথে সংযুক্ত ছিল কারণ তিনি এর বেশিরভাগ অংশ লিখেছিলেন বা সমস্ত টুকরো একসঙ্গে টুকরো টুকরো করার জন্য দায়ী ছিলেন। হেগুমেন সিলভেস্টারের নাম লেখক হিসাবে বেশ কয়েকটি পাণ্ডুলিপিতে লেগে আছে।
সেন্ট নেস্টর ১১১৪সালের দিকে মারা যান এবং তাকে নিকটস্থ গুহায় কবর দেওয়া হয়। ইউক্রেনীয় অর্থোডক্স চার্চ তাঁকে সাধু হিসাবে গৌরবান্বিত (ক্যানোনাইজড) করেছে। কিয়েভ পেচারস্ক লাভ্রায় সংরক্ষিত ধ্বংসাবশেষের মধ্যে প্রাচীন ইতিহাসকারের অংশ দেখা যেতে পারে। ২৭ অক্টোবর তাঁর ভোজ দিবস হিসাবে পালন করা হয়। ২৮ সেপ্টেম্বর (কিয়েভ গুহার শ্রদ্ধেয় পিতৃদের সিনাক্সিস)-এ কিয়েভ গুহা লাভরা-র অন্যান্য সাধুদের সঙ্গে তাঁকেও স্মরণ করা হয়) গ্রেট লেন্টের দ্বিতীয় রবিবারও স্মরণ করা হয়।
আব্দুল হাদি তালুকদার

আবদুল হাদি তালুকদার (১৯০৫ - ১৭ জুলাই ১৯৮৫) একজন বাংলাদেশী একাডেমিক প্রশাসক, শিক্ষাবিদ, রাজনীতিবিদ এবং ঢাকা বিশ্ববিদ্যালয়ের সাবেক রেজিস্ট্রার ছিলেন।
তালুকদার ২৬ অক্টোবর ১৯০৫ সালে পটুয়াখালী জেলার জমিদার পরিবারে জন্মগ্রহণ করেন। তিনি ১৯২৪ সালে বরিশাল জিলা স্কুল থেকে ম্যাট্রিক পাশ করেন। তিনি ১৯২৬ সালে ব্রজমোহন কলেজ থেকে থেকে কলা বিভাগ থেকে ইন্টারমিডিয়েট সম্পন্ন করেন। তিনি ১৯২৯ ও ১৯৩০ সালে ঢাকা বিশ্ববিদ্যালয় থেকে বি এ এবং সালে এমএ ডিগ্রি সম্পন্ন করেন। এরপর ১৯৩২ সালে ইউনিভার্সিটি কলেজ লন্ডনে দর্শন অধ্যয়ন করতে গমন করেন। তিনি ১৯৩৫ সালে দর্শনে আরেকটি এমএ ডিগ্রি শেষ করেন। তিনি ১৯৩৯ সালে উলানিয়া জমিদার পরিবারের সদস্য বেগম নুরুন্নাহার চৌধুরীকে বিয়ে করেন।
তালুকদার ঢাকা বিশ্ববিদ্যালয়ে দর্শন বিভাগে প্রভাষক হিসেবে যোগদান করেন। ঢাকা বিশ্ববিদ্যালয়ে তিনি একাডেমিক কাউন্সিল, দর্শন বিষয়ক কোর্স সম্পর্কিত কমিটি এবং ১৯৪৫ সাল থেকে থেকে ১৯৫৪ সাল পর্যন্ত নির্বাহী পরিষদ সহ বিভিন্ন বিষয়ে দায়িত্ব পালন করেন। তিনি ১৯৪৫ সালে ঢাকা বিশ্ববিদ্যালয়ের রেজিস্ট্রার নিযুক্ত হন এবং ১৯৬৮ সাল পর্যন্ত রেজিস্টার হিসেবে দায়িত্ব পালন করেন। পাকিস্তান সরকার তাকে পাকিস্তানের বেসামরিক নাগরিকদের জন্য তৃতীয় সর্বোচ্চ পুরস্কার সিতারা-ই-ইমতিয়াজ প্রদান করে যা পূর্ব পাকিস্তানে ১৯৬৯ সালের গণঅভ্যুত্থান পর তিনি ত্যাগ করেন। তিনি মুহাম্মদ আবদুল বারীর সভাপতিত্বের ৭ সদস্য বিশিষ্ট "ইসলামী বিশ্ববিদ্যালয় পরিকল্পনা কমিটির" সদস্য ছিলেন। তিনি ইসলামিক একাডেমি অফ কেমব্রিজের বাংলাদেশী শাখার সভাপতি ছিলেন। তিনি বেশ কয়েকটি স্কুল ও মাদ্রাসা প্রতিষ্ঠা করেন।
১৭ জুলাই ১৯৮৫ সালে তালুকদার মৃত্যু বরণ করেন।
মিহাই পোপা

মিহাই মাক্সিমিলিয়ান পোপা (; জন্ম: ১২ অক্টোবর ২০০০; মিহাই পোপা নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব আস্ত্রা জুর্জু এবং রোমানিয়া অনূর্ধ্ব-২৩ দলের হয়ে গোলরক্ষক হিসেবে খেলেন।
২০২১ সালে, পোপা রোমানিয়া অনূর্ধ্ব-২৩ দলের হয়ে রোমানিয়ার বয়সভিত্তিক পর্যায়ে অভিষেক করেছেন।
মিহাই মাক্সিমিলিয়ান পোপা ২০০০ সালের ১২ই অক্টোবর তারিখে রোমানিয়ার কোন্সতানৎসায় জন্মগ্রহণ করেছেন এবং সেখানেই তার শৈশব অতিবাহিত করেছেন।
পোপা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
বাংলাদেশ–নেদারল্যান্ডস সম্পর্ক

বাংলাদেশ–নেদারল্যান্ডস সম্পর্ক বলতে বাংলাদেশ এবং নেদারল্যান্ডসের মধ্যে দ্বিপক্ষীয় রাষ্ট্রীয় সম্পর্ককে বোঝায়।
১৬১৫ সাল থেকে ডাচ ইস্ট ইন্ডিয়া কোম্পানি মুঘল সাম্রাজ্যের সুবাহ বাংলার সাথে ব্যবসা করতো। তারা ঢাকা, শেরপুর এবং রাজশাহী শহর ও বন্দর জুড়ে বাণিজ্য কুঠি স্থাপন করে। কোম্পানির অবসানের পর, ১৮২৫ সাল পর্যন্ত বাংলা নেদারল্যান্ডস রাজ্যের একটি উপনিবেশ ছিল, পরবর্তীতে এটি ১৮২৪ সালের অ্যাংলো-ডাচ চুক্তি অনুসারে ব্রিটিশদের কাছে ছেড়ে দেওয়া হয়।
বাংলাদেশের স্বাধীনতার পর ১৯৭১ সালে বাংলাদেশ এবং নেদারল্যান্ডস কূটনৈতিক সম্পর্ক স্থাপন করে। নেদারল্যান্ডস বাংলাদেশের পানি সম্পদ এবং উপকূলীয় ব্যবস্থাপনা প্রকল্পে আর্থিক ও প্রযুক্তিগত সহায়তা প্রদান করে বাংলাদেশকে সমর্থন করেছে। উভয় দেশই ব-দ্বীপ অঞ্চল, উপকূলীয় ব্যবস্থাপনা নিয়ে নেদারল্যান্ডের অভিজ্ঞতা বাংলাদেশের উপকূলীয় ব্যবস্থাপনার জন্য উপযোগী ছিল। ১৯৭৬ সালে নেদারল্যান্ডস বদ্বীপ উন্নয়ন প্রকল্পগুলোকে সমর্থন করেছিল। নেদারল্যান্ডসে বাংলাদেশের আবাসিক রাষ্ট্রদূত রয়েছে। বাংলাদেশে নেদারল্যান্ডসের একজন আবাসিক রাষ্ট্রদূত এবং একটি দূতাবাস রয়েছে।
নেদারল্যান্ডসে বাংলাদেশের বৃহত্তম রপ্তানি পণ্য হলো বস্ত্র, যার মোট রপ্তানির ৮৫ শতাংশ। পরবর্তী বৃহত্তম রপ্তানি পণ্য হিমায়িত খাবার। ২০১৬ সালে ডাচ বাংলা চেম্বার অফ কমার্স অ্যান্ড ইন্ডাস্ট্রি আমস্টারডামে ডাচ-বাংলা এক্সপো ২০১৬ আয়োজন করে। নেদারল্যান্ডস বাংলাদেশে বৈদেশিক বিনিয়োগের অন্যতম বৃহৎ উৎস। বাংলাদেশে ৭০টি ডাচ কোম্পানি কাজ করছে।
বাংলাদেশ–ব্রুনাই সম্পর্ক

বাংলাদেশ–ব্রুনাই সম্পর্ক বলতে বাংলাদেশ ও ব্রুনাইয়েই মধ্যে দ্বিপাক্ষিক রাষ্ট্রীয় সম্পর্ককে বোঝায়। বাংলাদেশ ও ব্রুনাই ১৯৮৪ সালে কূটনৈতিক সম্পর্ক স্থাপন করে। এয়ার ভাইস মার্শাল মাহমুদ হুসেইন ব্রুনাইতে বাংলাদেশের হাইকমিশনার। বাংলাদেশ ব্রুনাইয়ের শ্রমিকদের অন্যতম একটি উৎস।
বাংলাদেশ এবং ব্রুনাই উভয়ই কমনওয়েলথ নেশনসের সদস্য।
ঐতিহাসিকভাবে, শাহী বাংলা এবং ব্রুনিয়ান সাম্রাজ্যের সামুদ্রিক এবং রাজনৈতিক যোগাযোগ ছিল।
ব্রুনাই স্বাধীন হওয়ার পর ১৯৮৪ সালের ৫ মে বাংলাদেশ এবং ব্রুনাই আধুনিক কূটনৈতিক সম্পর্ক স্থাপন করে।
বাংলাদেশ ১৯৮৫ সালের জুলাই মাসে ব্রুনাইয়ের দারুসসালামে একটি হাইকমিশন প্রতিষ্ঠা করে এবং ১৯৯৯ সালের ২৯শে জুলাই ব্রুনাই ঢাকায় একটি দূতাবাস প্রতিষ্ঠা করে।
ব্রুনাইতে বাংলাদেশের হাইকমিশন ১৯৮৮ সালে বন্ধ হয়ে যায় এবং ১৯৯৭ সালে এটি পুনরায় চালু করা হয়েছিল। বাংলাদেশ ও ব্রুনাই উভয়েই ২০১৭ সালের কো-অপারেশন আফ্লোট রেডিনেস অ্যান্ড ট্রেনিং নৌ-মহড়ায় অংশ নিয়েছিল। বাংলাদেশ এবং ব্রুনাই উভয় দেশেই ইসরায়েলি নাগরিকদের তাদের দেশে প্রবেশের অনুমতি নেই। দুটি দেশই ইসলামী সহযোগিতা সংস্থার সদস্য।
২০০৮ সালে ব্রুনাই বাংলাদেশ থেকে শ্রমিক চেয়েছিল। ব্রুনাই দক্ষিণ-পূর্ব এশিয়ায় বাংলাদেশী প্রবাসী শ্রমিকদের দ্বিতীয় বৃহত্তম গন্তব্য এবং ২০১৩ সালে ব্রুনাই ৫,০৩৮ জন বাংলাদেশি কর্মী নিয়োগ করেছিল।
১৯১১ বিপ্লব

১৯১১ বিপ্লব, যা চীন বিপ্লব বা সিনহাই বিপ্লব নামেও পরিচিত চীনের সাম্রাজ্যিক বংশের পরিসমাপ্তি ঘটায় ও ১৯১২ সালের ১ জানুয়ারি চীন প্রজাতন্ত্র গঠন করে। এই বিপ্লবের নাম সিনহাই (Xinhai/ Hsin-Hai)দেওয়া হয় কারন বিপ্পবটি হয় ১৯১১ সালে যখন চীনের ক্যালেন্ডারের সেক্সাজেনারি চক্র শেষ হয়ে শুরু হয়। উক্ত বিপ্লব ২১৩২ বছরের সাম্রাজ্যিক শাসন, ২৭৬ বছরের ম্যাঞ্চু শাসনের সমাপ্তিরেখা টানে এবং প্রজাতান্ত্রিক যুগের সূচনা করে। 
এই বিপ্লব দীর্ঘদিনের আন্দোলন, বিদ্রোহের চূড়ান্ত পরিস্থিতি আনে। কিং রাজবংশ সরকার গঠন ও বিদেশী শক্তির আক্রমণের প্রতিরক্ষায় দীর্ঘদিন ধরে সংগ্রাম চালিয়ে যায়। ১৯০০ সালের দিকে সংস্কৃতিবিষয়ক কিছু নতুন নীতি নির্ধারণ করা হয় যার বিপক্ষ নেয় সংখ্যালঘু উপজাতিগোষ্ঠী মঞ্চু। এরপরে বিপ্লবী, মঞ্চু উৎখাত দল ও দেশ পুনর্গঠনকারীগণ যারা দেশকে আধুনিকায়ন করতে ইচ্ছুক তারা ফন্দি আঁটতে থাকে কীভাবে মঞ্চুদের উৎখাত করা যায়। অতঃপর ১৯১১ সালের ১০ অক্টোবর নিউ আর্মি নামে নতুন যোদ্ধাদের দল গঠিত হয় এবং মঞ্চুদের বিপক্ষে সশস্ত্র যুদ্ধ আরম্ভ হয়ে পড়ে। উক্ত যুদ্ধটি "উচাং বিদ্রোহ" নামে পরিচিত। এরপরেই দেশের আনাচে কানাচে অনুরূপ আরো কয়েকটি খন্ডযুদ্ধ শুরু হয়। ১৯১২ সালের ১২ ফেব্রুয়ারি চীনের সর্বশেষ সম্রাট ছয় বছর বয়সী পুয়ি পদত্যাগের জন্য অধ্যাদেশ জারি করা হয়। 
যা হোক, নানজিং এ বিপ্লবী সেনারা অস্থায়ী জোট সরকার গঠন করে। চীনের জাতীয় সম্মেলন(পরবর্তীতে চীন প্রজাতন্ত্র) চীন প্রজাতন্ত্র ঘোষিত করে। এরপর সান য়াট-সেনকে টংমেনঘুই (ইউনাইটেড লিগের) নেতা ঘোষণা করে। উত্তর ও দক্ষিণদিকের দেশের গৃহযুদ্ধ সমঝোতায় শেষ হয়। সান, উয়ান শিকাইয়ের পক্ষে পদত্যাগ করেন, যিনি বেইজিং-এ নতুন জাতীয় সরকারের রাষ্ট্রপতি হন। উয়ান তার মৃত্যুর পূর্বে অর্থাৎ ১৯১৬ সালে বৈধ কেন্দ্রীয় সরকার গঠন করতে ব্যর্থ হন যার ফলে কয়েক দশক রাজনৈতিক বিভাজন এবং যুদ্ধবাজের উত্থান হয়। এমনকি পুনরায় সাম্রাজ্যিক রাষ্ট্র গঠনের প্রয়াসও ছিল। 
তাইওয়ানের দ্বীপে চীন প্রজাতন্ত্র ও গণ প্রজাতন্ত্র চীন মূলভূমিতে উভয়েই নিজেদেরকে উক্ত বিপ্লবের বৈধভাবে সফল ভাবে এবং বিপ্লবটির আদর্শ যেমনঃ জাতীয়তাবাদ, প্রজাতন্ত্রবাদ, আধুনিকায়ন এবং জাতীয় ঐক্যকে সম্মান জানায়। তাইওয়ানে ১০ অক্টোবর "ডাবল টেন্থ দিবস" পালন করা হয় যা তাইওয়ানের একটি জাতীয় দিবস। মূলভূমি চীনে উক্ত দিনটিকে ১৯১১ বিপ্লবের বার্ষিকী হিসেবে উদযাপন করা হয়৷
রজনী ভেনুগোপাল

রজনী ভেনুগোপাল (; জন্ম ২৮ মে ১৯৬৯) একজন প্রাক্তন টেস্ট এবং একদিনের আন্তর্জাতিক (ওয়ানডে) ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেছিলেন। তিনি ডানহাতি ব্যাটার এবং বাঁহাতি মিডিয়াম ফাস্ট বোলার হিসেবে খেলেছেন। তিনি ছয়টি টেস্ট এবং নয়টি ওয়ানডে খেলেছেন।
জয়া শর্মা

জয়া শর্মা (জন্ম ১৭ সেপ্টেম্বর ১৯৮০, গাজিয়াবাদে) ভারতীয় ক্রিকেটার যিনি দক্ষিণ আফ্রিকায় ২০০৫ মহিলা ক্রিকেট বিশ্বকাপ সহ একটি মহিলা টেস্ট ম্যাচ এবং ৭৭ টি মহিলা একদিনের আন্তর্জাতিক ম্যাচ খেলেছেন। বিসিসিআই প্লেয়ার অফ দ্য ইয়ার অ্যাওয়ার্ড (২০০৭) প্রাপ্ত প্রথম মহিলা প্রাপক ছিলেন শর্মা।
২০০৫-০৬ এ পাকিস্তান মহিলা দলের বিপক্ষে করাচিতে তার ১৩৮* এখনও মহিলাদের ওয়ানডেতে ভারতীয় মহিলাদের মধ্যে সর্বোচ্চ স্কোর।
গোবি (মাছ)

গোবি হল ছোট থেকে মাঝারি আকারের কিরণ-ডানাযুক্ত মাছের অনেকগুলো প্রজাতির একটি সাধারণ নাম, যাদের সাধারণত বৃহৎ আকারের মাথা এবং পাতলা দেহের থাকে। এগুলো সামুদ্রিক, লোনা এবং স্বাদুজলের পরিবেশে পাওয়া যায়। পরম্পরাগতভাবে গোবিস(gobies) নামক প্রজাতির অধিকাংশকে হয়েছে অর্ডার পার্সিফোর্মস-এর সাবঅর্ডার গোবিয়োডেই হিসাবে শ্রেণীবদ্ধ করা হয়েছে, কিন্তু "বিশ্বের মাছ"-এর ৫ম সংস্করণে এই সাবঅর্ডারটি গোবিফর্মস অর্ডারে উন্নীত করা হয় পারক্যমোর্ফা বর্গের সাথে। গোবিফর্ম-দের গোবি বলে উল্লেখ করা হয় এবং "সত্য গোবিগুলো"-কে গোবিডে পরিবারে জায়গা দেওয়া হয়, যেখানে কি-না গোবিস বলে ডাকা অন্যান্য প্রজাতিদের অক্সুডারসিডে-তে স্থাপন করা হয়েছে। গোবি এমন কিছু প্রজাতির বর্ণনা দিতেও ব্যবহৃত হয় যা গোবিফর্মস অর্ডারের মধ্যে শ্রেণীবদ্ধ নয়, যেমন ইঞ্জিনিয়ার গোবি বা কনভিক্স ব্লেনি "ফোলিডিথিস লিউকোটেনিয়া" । গোবি শব্দটি ল্যাটিন গোবিয়াস ("gobius)" থেকে আহরিত, যার অর্থ " গুডগেওন বা কুচো মাছ", এবং গোবির কিছু প্রজাতির, বিশেষত Eleotridae নিদ্রায়মান গোবি(Sleeper Goby)-গুলো এবং কিছু ডার্টমাছেরা (dartfishes) "কুচো মাছ(Gudgeons)" বলা হয়, প্রধানত অস্ট্রেলিয়ায়।
রেশমা গান্ধী

রেশমা গান্ধী (জন্ম ১৬ ডিসেম্বর ১৯৭৪ আহমেদনগর, মহারাষ্ট্র) একজন প্রাক্তন একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন ডানহাতি ব্যাটসম্যান এবং উইকেট কিপার।
তিনি উইকেটরক্ষক হিসেবে দুটি ওয়ানডে খেলেছেন এবং অপরাজিত সেঞ্চুরিও করেছেন।
গান্ধী সেই পাঁচ নারী ক্রিকেটারের মধ্যে একজন যারা অভিষেক ম্যাচে শতরান করেছেন। এটা হয়েছিল আয়ারল্যান্ডের আয়ারল্যান্ড মহিলা ক্রিকেট দলের বিরুদ্ধে ১৯৯৯ সালে। তিনি মিতালি রাজের সাথে অবিচ্ছিন্ন ২৫৮ রানের পার্টনারশিপ করেছিলেন, যেখানে গান্ধী ১০৪ রান করেছিলেন এবং রাজ অপরাজিত ১১৪ রান করেছিলেন।
অনঘা দেশপান্ডে

অনঘা অরুণ দেশপান্ডে (জন্ম ১৯ নভেম্বর ১৯৮৫ সোলাপুর, মহারাষ্ট্র) একজন ক্রিকেটার যিনি ২০ টি মহিলা একদিনের আন্তর্জাতিক এবং ৭ টি টি -টোয়েন্টি আন্তর্জাতিক খেলেছেন ভারতের হয়ে । তিনি ইন্ডিয়া ব্লু উইমেন, ভারত অনূর্ধ্ব -১১ মহিলা, ভারতের মহিলা ক্রিকেট দলের হয়ে খেলেছেন।
২০২০ সালের জুন মাসে, তাকে উত্তরাখণ্ড ক্রিকেট অ্যাসোসিয়েশন (ইউসিএ) উত্তরাখণ্ড মহিলা অনূর্ধ্ব -১৬ এবং অনূর্ধ্ব -১৬ দলের কোচ হিসেবে নিয়োগ দেয়।
মঙ্গল গ্রহের পৃষ্ঠতলের রং

মঙ্গল গ্রহের আবহাওয়ায় ধুলোর উপস্থিতির কারণে এর পৃষ্ঠতলকে দূর থেকে লালচে রঙের দেখায়। কাছ থেকে একে বাটারস্কচের মতো দেখায়। খনিজের উপস্থিতির ভিত্তিকে অন্যান্য রঙও প্রদর্শন করতে পারে, যেমন: সোনালি, বাদামি, সবজে, ইত্যাদি।
মঙ্গল গ্রহের বিশেষ রঙের জন্যই মানব ইতিহাসের শুরুর ‍দিকে এটিকে অন্যান্য গ্রহ থেকে আলাদা করা সম্ভব হয়েছিল এবং এই গ্রহকে কেন্দ্র করে নানান যুদ্ধভিত্তিক রূপকথা গড়ে উঠেছিল। মঙ্গলের এ পর্যন্ত খুঁজে পাওয়া সবচেয়ে প্রাচীন নামটি হলো “Har decher”, যা মিশরীয়রা দিয়েছিল। মঙ্গল গ্রহের রং ভারতীয় জ্যোতির্বিদ্যাতেও যথেষ্ট প্রভাব ফেলেছিল।
সাম্প্রতিক পর্যবেক্ষণে জানা যায়, মঙ্গলের লাল রং এর গভীর পর্যন্ত বিস্তৃত। মঙ্গলীয় ধুলো লাল হওয়ার প্রধান কারণ এতে ফেরিক অক্সাইডের উপস্থিতি।
লিউকাসপিয়াস ডেলিনিয়েটাস

লিউকাসপিয়াস ডেলিনিয়াটাস, সানব্লিক, বেলিকা বা মডারলিস্কেন নামে পরিচিত, কার্প পরিবার-এর অন্তর্ভুক্ত একটি তাজা জলের মাছের প্রজাতি। এটি বর্তমানে লিউকাসপিয়াস গণের অন্তর্গত, এবং পূর্বে যেসব অন্তর্ভুক্ত ছিল, সেগুলো এখন "লাডিগেসোসিপ্রিস" বা "সুইডোফোক্সিনাস-এ" স্থানান্তিরত করা হয়েছে বা "এল. ডেলিনিটাস-"এর সঙ্গে একীভূত করা হয়েছে।
বেলিকা একটি পাতলা টেপার্ড দেহযুক্ত মাছ যার যা সাধারণত দীর্ঘ এবং মাঝেমাঝে -র থেকে বড়। এটির ঊর্ধ্বমুখী এবং ছোট ল্যাটারাল লাইন আছে যা গিল কভার থেকে প্রায় সাত থেকে দশ ফিস স্কেল প্রসারিত হয়। পায়ু-পাখনাটি ছোট এবং এগারো থেকে চৌদ্দ রশ্মি নিয়ে গঠিত। এটি একটি রূপালী মাছ যার একটি পাশ দিয়ে চলমান বিশেষ রঙের ব্যান্ড আছে। 
বেলিকা সমগ্র নাতিশীতোষ্ণ মহাদেশীয় ইউরোপে পাওয়া যায় এবং কিঞ্চিৎ ককেশাস অঞ্চলে মধ্য এশিয়া পর্যন্তও প্রসারিত হয়। এটির পরিসরের দক্ষিণ সীমা মূলত পাইরিনিজ এবং আলপাইড বেল্ট দ্বারা চিহ্নিত।
সাধারণ নাম "মডারেলিসেন" হল জার্মান বংশোদ্ভূত। যদিও এটি একটি সঠিক শব্দ বলে মনে হয় যা প্রায় "মোল্ডি লিজি" হিসাবে অনুবাদ করা যেতে পারে, এটি আসলে একটি পুরানো নামের বোল্ডারাইজড সংস্করণ যা জার্মানির কিছু অংশে"মাটার্লোসেকেন" নামে বিদ্যমান আছে। এটির আক্ষরিক অর্থ হল "ছোট মাতৃহীন একটি", এটি শেষমেষ এই তথ্যকে নির্দেশ করে যে মডারেলিশেনের চটচটে ডিমগুলি উল্লেখযোগ্য সময়ের জন্য বাতাসের প্রকাশ সহ্য করতে পারে। জলের গাছগুলিতে জমা থাকা এগুলো কখনও কখনও হাঁস এবং তদনুরূপ পাখির পায়ে লেগে থাকে এবং সেগুলো তাদের দ্বারা ক্ষণস্থায়ী পুকুরে নিয়ে যাওয়া হয়। এই ধরনের পুকুর শুকিয়ে গেলে মাঝেমধ্যে বিপুল সংখ্যক তরুণ মডারেলিশেনদের মুখোমুখি হতে হয়, এবং প্রাপ্তবয়স্ক মাছ না থাকায় এই বিশ্বাস জন্ম দেয় যে তারা "মাতৃহীন"।
এটি গ্রেট ব্রিটেনে প্রবর্তিত হয়েছে এবং সোমারসেটের অ্যাভালন মার্শগুলিতে প্রতিষ্ঠিত হয়েছে বলে মনে হয় এবং উক্ত জাগায় এটি ইউরোপীয় উটার ও আমেরিকান মিঙ্ক উভয়ের সাথে পরজীবী ফ্লুকের একটি নতুন প্রজাতি প্রেরণের জন্য সংশ্লিষ্ট করা হয়েছে কিন্তু সেখানে এখন এটি একটি মৎস্যাশী পাখির জন্য শিকারের জন্য় এক গুরুত্বপূর্ণ হতে পারে।
ফিনল্যান্ড উপসাগর

ফিনল্যান্ডের উপসাগর ( ; ; "ফিনস্কি জালিভ" <nowiki>,</nowiki> ] ; ) হল বাল্টিক সাগরের পূর্বতম অংশ। এটি উত্তরে ফিনল্যান্ড, দক্ষিণে এস্তোনিয়া এবং পূর্বে রাশিয়ার সেন্ট পিটার্সবার্গ অবধি বিস্তৃত, যেখানে নেভা নদী এটির সাথে মিশে যায়। উপসাগরের পার্শ্ববর্তী অন্যান্য প্রধান শহরগুলির মধ্যে রয়েছে হেলসিঙ্কি এবং তালিন। ফিনল্যান্ড উপসাগরের পূর্ব অংশটুকু রাশিয়ার অন্তর্গত, এবং রাশিয়ার কিছু গুরুত্বপূর্ণ তেল বন্দরগুলো, সেন্ট পিটার্সবার্গের কাছে ( প্রিমোরস্ক সহ) সর্বাধিক দূরে অবস্থিত। সেন্ট পিটার্সবার্গের প্রতি সমুদ্রপথ হিসাবে, ফিনল্যান্ড উপসাগর রাশিয়ার জন্য যথেষ্ট কৌশলগত গুরুত্ব হিসাবে উপস্থিত হয়েছে এবং থাকতে অব্যাহত রয়েছে। বাল্টিক সাগরকে প্রভাবিত করে এরকম কিছু পরিবেশগত সমস্যা উপসাগরটির অগভীর অংশে সবচেয়ে বেশি দেখা যায়।
উপসাগরের অবস্থিত প্রজাতির মাছগুলোর অন্তর্ভুক্ত আছে আটলান্টিক স্যামন, জরায়ুজ ইলপাউট, গোবিগুলো, belica, loach, ইউরোপীয় মোটা ব্যক্তি, সাধারণ মাছের পোনা, সিলভার ব্রিম, সাধারণ মাছবিশেষ, ruffe, মাছবিশেষ দোষারোপ, স্টিকলব্যাক, ইউরোপীয় মতস্যবিশেষ, সাধারণ রুদ, কটা ট্রাউট, পোনামাছ, pipefish, মাগুরজাতীয় মাছ, উচ্চাসন, গুডগেওন, lumpsucker, দিব্যি, বানমাছ জাতীয় একধরনের সামুদ্রিক প্রাণী, vendace, তারা-বান মাছবিশেষ, সাধারণ Whitefish, সাধারণ মিঠা পানির মাছ, Zander, orfe, উত্তর পাইক, মেরুদণ্ডযুক্ত loach, রোগা লোক, বাল্টিক হেরিং, সাবের কার্প, সাধারণ বর্ণহীন, ইউরোপীয় পাঁকাল এবং আটলান্টিক কড । বসন্ত এবং শরতে বাণিজ্যিক মাছ ধরা হয়। ধূসর সীল এবং আংটিযুক্ত সীল উপসাগরে দেখা হয়, কিন্তু পরেরটি খুব বিরল।
স্তেফান তিরনোভানু

স্তেফান তিরনোভানু (; জন্ম: ৯ মে ২০০০; স্তেফান তিরনোভানু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব স্তাওয়া বুকুরেশ্ত এবং রোমানিয়া অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৮ সালে, তিরনোভানু রোমানিয়া অনূর্ধ্ব-১৮ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
স্তেফান তিরনোভানু ২০০০ সালের ৯ই মে তারিখে রোমানিয়ার ইয়াশে জন্মগ্রহণ করেছেন এবং সেখানেই তার শৈশব অতিবাহিত করেছেন।
তিরনোভানু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
ভাঙ্গা দিঘী

ভাঙ্গা দিঘী বিরামপুর উপজেলার কাটলা ইউনিয়নে খিয়ার মামুদপুর গ্রামে অবস্থিত একটি অতি প্রাচীন এবং ঐতিহাসিক দিঘী। এটি বিরামপুর উপজেলার অন্যতম একটি দর্শনীয় স্থান। বিশেষ করে ঈদের দিনে হাজার হাজর দর্শনার্থীরা ভিড় জমায়। বিভিন্ন রকমের দোকান ও ছোট স্টল বসে। এই পুকুরটি ৩১০ বিঘা জমির উপর পুকুরে চারপাশে বিভিন্ন রকমের গাছপালা সময় কাটানোর জন্য এটি একটি সুন্দর জায়গা 
দিনাজপুরের বিরামপুর উপজেলার ২নং কাটলা ইউনিয়নের খিয়ার মামুদপুর মৌজায় ও পাটনচড়া বাজারের দক্ষিণে প্রতিবেশী রাষ্ট্র ভারতের সীমান্তবর্তী এলাকায় প্রায় ২০ একরের দীর্ঘাকার এই দিঘীটি অবস্থিত। বিশাল এই দিঘীর চারপাশে রয়েছে বিভিন্ন প্রকার ফলের বাগান। এই দিঘীর দক্ষিন দিকে রয়েছে প্রতিবেশী দেশ ভারত। দিঘীর ৫০০ গজ দূরে রয়েছে একটি ব্রীজ।
কথিত আছে- ১৫০০ শতাব্দীর প্রথমাংশে তৎকালীন জমিদারগণ গোসল করার নিমিত্তে সাগর দিঘী ও ভাঙ্গা দিঘী নামে এই দুই দিঘী ব্যবহার করতেন। ধারণা করা হয় সেই সকল জমিদার কর্তৃকই খনন কৃত অপার সৌন্দর্যে ভরপুর এই দিঘী। সে সময়কার হিন্দু সম্প্রদায়ের অধিকাংশ লোক সাগর দিঘীতে তাদের বিভিন্ন পূজা দিয়ে থাকতো।
উপজেলার মধ্যে যতগুলো বৃহৎ আকর্ষনীয় দিঘী রয়েছে তাঁরমধ্যে ভাঙ্গা দিঘী অন্যতম। নিকটবর্তী জায়গাগুলিসহ দিঘীটির চারপাশের পাড় গুলো অত্যন্ত মনোমুগ্ধকর ও মনোরম হওয়ায় সহজেই দর্শনার্থীদের মন কেড়ে নেয়। দিঘীটির পানি অত্যন্ত স্বচ্ছ। এই ভাঙ্গা দিঘী সংলগ্ন আমরুর বিল ও উত্তরে একটি সুইচগেট সহ আরও একটি ঐতিহ্যবাহী দিঘী রয়েছে যা সাগরদিঘী নামে পরিচিত। মুসলিমদের দুই ঈদের আনন্দ উপভোগ করতে ভাঙ্গাদিঘীতে অসংখ্য লোকজন ঘুরতে আসে। পাড়গুলো বেশ উঁচু ও চওড়া হওয়ায় শীত মৌসুমে দেশীসহ ও বিদেশ হতে নানা প্রজাতির ঝাঁকে ঝাঁকে অতিথি পাখির আগমনে বিচিত্র পাখির মেলা বসে এই নয়নলোভা ভাঙ্গা দিঘীতে।
কোরাঙ্গি ক্রিক সেনানিবাস

কোরাঙ্গি ক্রিক সেনানিবাস বা কোরাঙ্গি সেনানিবাস () পাকিস্তানের সিন্ধুর করাচি শহরের একটি সেনানিবাস শহর। এটি একটি সামরিক ঘাঁটি এবং আবাসিক স্থাপনা হিসেবে কাজ করে। এটি ১৯ শতকের ব্রিটিশ রাজ এবং ফোর্ট রিগলি দ্বারা ব্রিটিশ উপনিবেশিক সেনাবাহিনী দ্বারা প্রতিষ্ঠিত হয়েছিল। বর্তমানে, ব্রিটিশ Wrigley-Pimley-McKerr পরিবারের সাবেক স্থানীয় আসনটি এখনও দাঁড়িয়ে আছে। ১৯৪৭ সালে স্বাধীনতার পর এটি পাকিস্তান সেনাবাহিনীতে স্থানান্তরিত হয়। সেনানিবাসটি পানি ও বিদ্যুতের নিজস্ব অবকাঠামো বজায় রাখে এবং করাচির শহর জেলা সরকারের অধিকারের বাইরে অবস্থিত।
আলেক্স গুইতি

আলেক্স নাইদ গুইতি বারিয়োস (; জন্ম: ২০ জুলাই ১৯৯৭; আলেক্স গুইতি নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ভিক্তোরিয়া এবং হন্ডুরাস জাতীয় দলের হয়ে গোলরক্ষক হিসেবে খেলেন।
২০১৯ সালে, গুইতি হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০২১ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। ব্যক্তিগতভাবে, গুইতি বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ পুরুষদের অলিম্পিক বাছাইপর্বের গোল্ডেন গ্লাভস জয় অন্যতম।
আলেক্স নাইদ গুইতি বারিয়োস ১৯৯৭ সালের ২০শে জুলাই তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।
গুইতি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
মরক্কোর ভূগোল

মরক্কো উত্তরে ভূমধ্যসাগর হতে পশ্চিমে আটলান্টিক মহাসাগর পর্যন্ত বিস্তৃত; এর অভ্যন্তরের বৃহৎ পাহাড়ি এলাকা এবং সুদূর দক্ষিণে সাহারা মরুভূমি। মরক্কো একটি উত্তর আফ্রিকান দেশ, যা আফ্রিকার একবারে উত্তর-পশ্চিমে সীমানায় মহাদেশীয় ইউরোপের প্রান্তে অবস্থিত। প্রশস্ত জিব্রাল্টার প্রণালী স্পেনকে মরক্কো থেকে বিচ্ছিন্ন করেছে। মরক্কোর পশ্চিমে উত্তর আটলান্টিক মহাসাগর এবং উত্তরে পশ্চিম ভূমধ্যসাগর।
ভৌগোলিক স্থানাঙ্ক:
আয়তন:
<br>"মোট:"
৪৪৫,৫৫১ বর্গ কিলোমিটার (পশ্চিম সাহারা ব্যতীত), ৭১২,৫৫০ বর্গ কিলোমিটার (মরক্কো ও পশ্চিম সাহারা মিলিতভাবে);
<br>"ভূমি:"
৪৪৬,৩০২ বর্গ কিলোমিটার (বা, ৭১২,২০০ বর্গ কিলোমিটার);
<br>"জলভাগ:"
২৫০ বর্গ কিলোমিটার।
সমুদ্রসীমা:
<br>"টেরিস্ট্রিয়াল সমুদ্রসীমা:"
<br>"বিশেষ অর্থনৈতিক এলাকা:"
প্রাকৃতিক সম্পদ:
ফসফেট, আকরিক লৌহ, ম্যাঙ্গানিজ, তামা, জিংক, মাছ, লবণ।
ভূমি ব্যবহার:
<br>"চাষযোগ্য ভূমি:"
১৭.৫%;
<br>"স্থায়ী শষ্য:"
২.৯%;
<br>"স্থায়ী চারণভূমি:"
৪৭.১%;
<br>"বনভূমি:"
১১.৫%;
<br>"অন্যান্য:"
২১.৬১% (২০১১)।
সেচের আওতাভূক্ত ভূমি:
১৪,৮৫০ বর্গ কিলোমিটার (২০০৪)।
মোট নবায়নযোগ্য পানি সম্পদ:
২৯ কিলোমিটার (২০১১)
প্রাকৃতিক দূর্যোগ:
মৌসুমি খরা।